AKPA ADRELIA
Fiaɖufea Ƒe Ŋugbedodowo
—Nuwo Katã Wɔwɔ Yeyee
ÈGBE atɔtɔŋuti lotoo aɖe si ɖi nyuie la le ati dzi. Ètsɔe ɖo ŋɔtinu hese efe ʋeʋẽ lililia sẽe hafi tsɔe de kusia me. Emawo fomevi sɔŋ yɔ kusia taŋ xoxo. Gafofo geɖee nye ema wò ŋku biã ɖe dɔ ma ŋu, gake ŋusẽ gale ŋuwò nèkpɔe be yeagate ŋu ayi dɔa dzi vie. Dawò kple fomea me tɔ bubuwo kpakple mia xɔlɔ̃ aɖewo siwo va be yewoakpe ɖe mia ŋu hã le dɔ dzi vevie le axawò, wole dze ɖom hele dɔa wɔm le dzidzɔ me. Èkpɔe be dawò gatrɔ zu ɖetugbui abe ale si wònɔ fe gbogbo aɖewo va yi esi nènye ɖevi dzaa ko le nuɖoanyi xoxoa me ene. Ewɔ nuku na wò be eya si nèkpɔ wòku nyagã le xexe ma si nu yi gbe aɖe gbe ʋĩi ke me lae nye ema gatrɔ nenema. Èɖo ŋku ɣemaɣi si wònɔ dɔbadzi nɔ kudɔ fom eye nèlé efe asi va se ɖe esime efe gbɔgbɔ nu tso la dzi. Èɖo ŋku ale si nèfa avi vevie le yɔdoa to le eɖigbe hã dzi. Gake fifia, eya kple ame bubu geɖe siwo ku va yi lae nye ema gbɔ agbe, eye wògaɖo lãmesẽ nyui me ake!
Míenya be ɣeyiɣi mawo ava godoo. Míeka ɖe esia dzi elabena Mawu fe ŋugbedodowo medoa kpo emevava gbeɖe o. Le akpa adrelia sia me la, míadzro ale si Fiaɖufea fe ŋugbedodo siwo ku ɖe nu siwo adzɔ va se ɖe Harmagedon me ŋu dometɔ aɖewo ava eme kpuie la me. Míadzro Fiaɖufea fe ŋugbedodo lédziname siwo ava eme le Harma- gedon megbe hã dometɔ aɖewo me. Dzidzɔ gã ka gbegbee nye esi wòanye be míanɔ agbe ɣemaɣi akpɔ ale si Mawu Fiaɖufea aɖu anyigba bliboa dzi ahawɔ nuwo katã yeyee la tefe!
LE AKPA SIA
TA 21
Mawu Fiaɖufea Aɖe Efe Futɔwo Ða
te ŋu adzra ɖo fifia hena Harmagedon-ʋa la.
TA 22
Fiaɖufea Ana Mawu Ƒe Lɔlɔ̃nu Nava Eme Le Anyigba Dzi
Nu ka tae nàte ŋu aka ɖe edzi be Yehowa fe ŋugbedodowo ava eme?
ewe_Latn ewe_Latn ewe_Latn ewe_Latn ewe_Latn ewe_Latn kea_Latn ewe_Latn ewe_Latn kea_Latn ewe_Latn ewe_Latn